- Hindi News
- National
- जो लोग संयुक्त परिवार में रहते हैं उनके सभी कार्य सफल होते हंै: रमा शास्त्री
जो लोग संयुक्त परिवार में रहते हैं उनके सभी कार्य सफल होते हंै: रमा शास्त्री
17वीं बटालियन परिसर स्थित दुर्गा मंदिर में हो रहा है कथा आयोजन
भास्कर संवाददाता | भिंड
संगठित परिवार में ही शांति बनी रहती है और हर कार्य सामूहिक परिवार के सफल होते हैं। टूटे हुए परिवार में हर जगह दुख ही दुख नजर आता है। जिस प्रकार एक लकड़ी को हर कोई तोड़ सकता है, लेकिन लकड़ी को कोई नहीं तोड़ सकता। भगवान हमारे हृदय में विराजमान है हम अपने आप को पहचाने और मोह माया के जाल से दूर रहकर संगठित होकर अपने जीवन का निर्वहन करें।
राधा का विपरीत धारा है, राधा के प्रवाह में धारा की तरह बहते रहो तो कृष्ण के दर्शन अपने आप हो जाएंगे। यह वचन बुधवार को 17वीं बटालियन स्थित दुर्गा मंदिर पर भागवत आयोजन मे पंडित सेवा रमा शास्त्री ने कही। उन्होंने कथा के दौरान भगवान श्रीकृष्ण बाल लीलाओं का वर्णन करते हुए कहा कि भगवान श्रीकृष्ण का प्रत्येक रूप मनोहारी है। उनका बालस्वरूप तो इतना मनमोहक है कि वह बचपन का एक आदर्श बन गया है।
जन्माष्टमी पर श्रीकृष्ण के इसी रूप की पूजा-अर्चना की जाती है, जिसमें वे चुराकर माखन खाते हैं, गोपियों की मटकी तोड़ते हैं और खेल-खेल में असुरों का सफाया भी कर देते हैं। इसी प्रकार उनकी रासलीला, गोपियों के प्रति प्रेम वाला स्वरूप भी मनमोहक है. इसी प्रकार उनका योगेश्वर रूप और महाभारत में अर्जुन के पथ-प्रदर्शक वाला रूप सभी को लुभाता और प्रेरणा देता है. अपनी लीलाओं में वे माखनचोर हैं, अर्जुन के भ्रांति-विदारक हैं, गरीब सुदामा के परम मित्र हैं, द्रौपदी के रक्षक हैं, राधाजी के प्राणप्रिय हैं, इंद्र का मान भंग करने वाले गोवर्धनधारी हैं। उनके सभी रूप और उनके सभी कार्य उनकी लीलाएं हैं। उनकी लीलाएं इतनी बहुआयामी हैं कि उन्हें सनातन ग्रंथों में लीला पुरुषोत्तम कहा गया है।
17वीं बटालियन में भागवत कथा सुनती महिलाएं।
धर्म
tgl_Latn sot_Latn hin_Deva hin_Deva awa_Deva bho_Deva hin_Deva hin_Deva hin_Deva hin_Deva awa_Deva